Diari Oficial de la Generalitat Valenciana


Sumari del DOGV 9629, del 30-06-2023 (2023/7360)

RESOLUCIÓ de 27 de juny de 2023, del director general de LABORA Servei Valencià d'Ocupació i Formació, d'ampliació de terminis de justificació de l'ajuda salarial i l'ajuda per a informe auditor regulades en el Decret 227/2022, de 23 de desembre, del Consell, d'aprovació de les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEO) i enclavaments laborals i convocatòria per a 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9629

Data del DOGV
:   30-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7360


Data del document
:   27-06-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública
    * ajuda als discapacitats

RESOLUCIÓ de 27 de juny de 2023, del director general de LABORA Servei Valencià d'Ocupació i Formació, d'ampliació de terminis de justificació de l'ajuda salarial i l'ajuda per a informe auditor regulades en el Decret 227/2022, de 23 de desembre, del Consell, d'aprovació de les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEO) i enclavaments laborals i convocatòria per a 2023. [2023/7360]  
El 16 de gener de 2023 es va publicar en el Diari Oficial de la Generalitat Valenciana el Decret 227/2022, de 23 de desembre, del Consell, d'aprovació de les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEO) i enclavaments laborals i convocatòria per a 2023.  
Els articles 22 i 23 d'aquest decret estableixen com a termini de justificació final de la despesa corresponent al primer semestre de 2023 de l'ajuda salarial de persones treballadores amb diversitat funcional o discapacitat en centres especials d'ocupació i de l'ajuda per a informe auditor, del 10 de juliol al 10 d'agost, tots dos de 2023.  
La justificació de la despesa de l'ajuda salarial consistia, entre una altra documentació, en una relació classificada de les despeses a través del informe generat per l'aplicació eSidec, aplicació que ha vingut utilitzant-se al llarg dels anys.  
No obstant això, els criteris per al càlcul i justificació de l'ajuda salarial de persones treballadores amb diversitat funcional o discapacitat en centres especials d'ocupació per a l'exercici 2023, han sigut modificats pel Reial decret 818/2021, de 28 de setembre, pel qual es regulen els programes comuns d'activació per a l'ús del Sistema Nacional d'Ocupació, introduint elements com a tipus de contracte, tipus i grau de discapacitat, condició de dona i edat el que ha motivat la necessitat d'una profunda modificació del programa informàtic que, encara no ha pogut ser desenvolupat completament dins del termini i en la forma escaient, la qual cosa impedeix, donades les dates en què ens trobem, la seua implementació per a aquest semestre, passant a realitzar-se la justificació de la despesa a través d'un formulari dissenyat per LABORA, Memòria econòmica.  
Per tant, es fa necessària l'ampliació del termini per a la justificació de la despesa, dins dels límits permesos per la Llei.  
D'acord amb la disposició final primera, apartat 2, del citat Decret 227/2022, es delega en la persona titular de la Direcció General de LABORA Servei Valencià d'Ocupació i Formació la competència per a ampliar els terminis de justificacions, amb caràcter excepcional, quan concórreguen circumstàncies degudament motivades que impossibiliten presentar-la en els terminis assenyalats.  
L'article 32.1 de la Llei 39/2015, d'1 d'octubre, del procediment administratiu comú de les administracions públiques, estableix quant a l'ampliació de terminis que «l'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercers. L'acord d'ampliació haurà de ser notificat als interessats».  
  
Per tot això, resolc:  
  
Article únic  
Ampliar fins al dia 25 d'agost de 2023 el termini de justificació de les subvencions d'ajuda salarial i ajuda informe auditor concedides en virtut del Decret 227/2022.  
Contra aquest acte no és possible cap recurs, de conformitat amb l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 27 de juny de 2023.- El director general de LABORA Servei Valencià d'Ocupació i Formació: Enric Nomdedéu i Biosca.